CELEX: 32017D1427
Language: da
Date: 2017-08-04 00:00:00
Title: Rådets afgørelse (FUSP) 2017/1427 af 4. august 2017 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen

5.8.2017   
            
            
               DA
            
            
               Den Europæiske Unions Tidende
            
            
               L 204/99
            
         RÅDETS AFGØRELSE (FUSP) 2017/1427
   af 4. august 2017
   om ændring af afgørelse (FUSP) 2015/1333 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 31. juli 2015 afgørelse (FUSP) 2015/1333 (1).
            
         
               (2)
            
            
               Den 29. juni 2017 vedtog De Forenede Nationers Sikkerhedsråd resolution (UNSCR) 2362 (2017) om forlængelse af anvendelsen af foranstaltninger rettet mod fartøjer, som laster, transporterer eller losser jordolie, herunder råolie og raffinerede olieprodukter, der er ulovligt eksporteret eller forsøgt eksporteret fra Libyen, og om yderligere specificering af kriterierne for opførelse på listen.
            
         
               (3)
            
            
               Afgørelse (FUSP) 2015/1333 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse (FUSP) 2015/1333 foretages følgende ændringer:
   
               1)
            
            
               Artikel 6, stk. 1, affattes således:
               »1.   I overensstemmelse med punkt 5-9 i UNSCR 2146 (2014) og punkt 2 i UNSCR 2362 (2017) kan medlemsstaterne inspicere udpegede skibe på åbent hav under anvendelse af alle foranstaltninger, der står i et rimeligt forhold til de specifikke omstændigheder, samt i fuld overensstemmelse med den humanitære folkeret og internationale menneskerettighedsret, der i givet fald finder anvendelse, og pålægge skibet at træffe passende foranstaltninger til at returnere jordolie, herunder råolie og raffinerede olieprodukter, til Libyen i samarbejde med den libyske regering og med dennes samtykke.«
            
         
               2)
            
            
               I artikel 7 foretages følgende ændringer:
               
                           a)
                        
                        
                           stk. 1 affattes således:
                           »1.   Et udpeget skibs flagstat pålægger, såfremt komitéen har truffet nærmere bestemmelse herom i forbindelse med udpegelsen, skibet ikke at laste, transportere eller losse jordolie, herunder råolie og raffinerede olieprodukter, der er ulovligt eksporteret på skibet fra Libyen uden instrukser fra den libyske regerings kontaktpunkt, som angivet i punkt 3 i UNSCR 2146 (2014).«
                        
                     
                           b)
                        
                        
                           stk. 5 affattes således:
                           »5.   Det er forbudt for statsborgere i medlemsstaterne eller enheder under deres jurisdiktion eller på medlemsstaternes område at foretage finansielle transaktioner vedrørende jordolie, herunder råolie og raffinerede olieprodukter, der er ulovligt eksporteret fra Libyen, på et udpeget skib, såfremt komitéen har truffet nærmere bestemmelse herom i forbindelse med udpegelsen.«
                        
                     
         
               3)
            
            
               Artikel 8, stk. 1, affattes således:
               »1.   Medlemsstaterne træffer de nødvendige foranstaltninger for at hindre indrejse i eller transit gennem deres område for personer, som Sikkerhedsrådet eller komitéen har udpeget, og som er omfattet af rejserestriktioner, i overensstemmelse med punkt 22 i UNSCR 1970 (2011), punkt 23 i UNSCR 1973 (2011), punkt 4 i UNSCR 2174 (2014), punkt 11 i UNSCR 2213 (2015) og punkt 11 i UNSCR 2362(2017), jf. listen i bilag I.«
            
         
               4)
            
            
               Artikel 9, stk. 1, affattes således:
               »1.   Alle pengemidler, andre finansielle aktiver og økonomiske ressourcer, der ejes eller kontrolleres direkte eller indirekte af personer og enheder, som Sikkerhedsrådet eller komitéen har udpeget, og som er omfattet af indefrysning af aktiver, i overensstemmelse med punkt 22 i UNSCR 1970 (2011), punkt 19 og 23 i UNSCR 1973 (2011), punkt 4 i UNSCR 2174 (2014), punkt 11 i UNSCR 2213 (2015) og punkt 11 i UNSCR 2362 (2017), jf. listen i bilag III, indefryses.«
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 4. august 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT L 206 af 1.8.2015, s. 34).